|  |  |
| --- | --- |
| **logo-dokumentumokhozÁBRAHÁMHEGY KÖZSÉG** | *A határozati javaslatot törvényességi szempontból megvizsgáltam:****Wolf Viktória jegyző*** |
| ***POLGÁRMESTERÉTŐL*** |
| 8256 Ábrahámhegy, Badacsonyi út 13.  |
| Telefon: +36 87 471 506 |

 **ELŐTERJESZTÉS**

**Ábrahámhegy Község Önkormányzata Képviselő-testületének**

**2017. május 31-i *soron következő nyílt* ülésére**

|  |  |
| --- | --- |
| **Ügyiratszám:** | **1/………/2017.** |
| **Tárgy:** | **Helyi Esélyegyenlőségi Program felülvizsgálatáról** |
| **Előterjesztő:** | Vella Ferenc Zsolt polgármester |
| **Előkészítő:** | Wolf Viktória jegyző |
|  |  |
| **Melléklet:** | Folyamatábra |
| **Meghívott:** | --- |
| A döntés meghozatala **egyszerű többséget** igényel. |

**Tisztelt Képviselő-testület!**

Ábrahámhegy Község Önkormányzatának Képviselő-testülete 2013. évben elfogadta Helyi Esélyegyenlőségi Programját – a továbbiakban: HEP –, melyet a helyi esélyegyenlőségi program elkészítését az egyenlő bánásmódról és az esélyegyenlőség előmozdításáról szóló 2003. évi CXXV. törvény (továbbiakban: Ebktv.) előírásai alapján készítettük elő.

A HEP-ot 2015. évben áttekintettük, illetve felülvizsgáltuk. A helyi esélyegyenlőségi referensi feladatokat Illésné Rácz Andrea igazgatási ügyintéző és Wolf Viktória jegyző látja el.

A program elkészítésére vonatkozó részletszabályokat a törvény végrehajtási rendeletei, a helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011. (XII. 27.) Kormányrendelet 2. fejezete, a helyi esélyegyenlőségi program elkészítésének szempontjai, valamint a helyi esélyegyenlőségi program elkészítésének részletes szabályairól szóló 2/2012.(VI.5.) EMMI rendelet szabályozzák.

Az Ebktv. 2010. május 1-jén hatályba lépett 63/A.§-a rendelkezett a helyi esélyegyenlőségi programról. A rendelkezés értelmében a helyi önkormányzat, valamint a többcélú kistérségi társulás öt évre szóló helyi esélyegyenlőségi programot fogadott el, melyet 2 évente át kellett tekinteni és szükség esetén felül kell vizsgálni. A rendelkezést a 2011. évi CLXXIV. törvény módosította, így az esélyegyenlőségi programra vonatkozó szabályozás az Ekbtv. 31.§-ába került át.

*„31. § (1) A község, a község és a főközség kerületeinek önkormányzata (a továbbiakban: települési önkormányzat) ötévente öt évre szóló helyi esélyegyenlőségi programot fogad el.*

*(2)   A helyi esélyegyenlőségi programban helyzetelemzést kell készíteni a hátrányos helyzetű társadalmi csoportok - különös tekintettel a nők, a mélyszegénységben élők, romák, a fogyatékkal élő személyek, valamint a gyermekek és idősek csoportjára - oktatási, lakhatási, foglalkoztatási, egészségügyi és szociális helyzetéről, illetve a helyzetelemzésen alapuló intézkedési tervben meg kell határozni a helyzetelemzés során feltárt problémák komplex kezelése érdekében szükséges intézkedéseket. A helyzetelemzés és az intézkedési terv elfogadása során figyelembe kell venni a települési kisebbségi önkormányzatok véleményét. A helyi esélyegyenlőségi programot a társadalmi felzárkózásért felelős miniszter által meghatározott részletes szabályok alapján kell elkészíteni. A programalkotás során gondoskodni kell a helyi esélyegyenlőségi program és a települési önkormányzat által készítendő egyéb fejlesztési tervek, koncepciók, továbbá a közoktatási esélyegyenlőségi terv és az integrált településfejlesztési stratégia anti-szegregációs célkitűzéseinek összhangjáról.*

*(3)  A helyi esélyegyenlőségi program elkészítése során kiemelt figyelmet kell fordítani*

* 1. *az egyenlő bánásmód, az esélyegyenlőség és a társadalmi felzárkózás követelményének érvényesülését segítő intézkedésekre,*
	2. *az oktatás és a képzés területén a jogellenes elkülönítés megelőzésére, illetve az azzal szembeni fellépésre, továbbá az egyenlő esélyű hozzáférés biztosításához szükséges intézkedésekre,*
	3. *a közszolgáltatásokhoz, valamint az egészségügyi szolgáltatásokhoz való egyenlő esélyű hozzáférés biztosításához szükséges intézkedésekre,*
	4. *olyan intézkedésekre, amelyek csökkentik a hátrányos helyzetűek munkaerő-piaci hátrányait, illetve javítják foglalkoztatási esélyeiket.*

***(4)  A helyi esélyegyenlőségi program időarányos megvalósulását, illetve a***[***(2) bekezdésben***](http://www.opten.hu/loadpage.php?dest=OISZ&twhich=516#sid280832)***meghatározott helyzet esetleges megváltozását kétévente át kell tekinteni, az áttekintés alapján szükség esetén a helyi esélyegyenlőségi programot felül kell vizsgálni, illetve a helyzetelemzést és az intézkedési tervet az új helyzetnek megfelelően kell módosítani.***

*(5)  A helyi esélyegyenlőségi programot a települési önkormányzati köztisztviselők vagy közalkalmazottak készítik el. Képzésüket, a helyi esélyegyenlőségi programok elkészültét és felülvizsgálatát esélyegyenlőségi mentorok segítik. A települési önkormányzati köztisztviselők, közalkalmazottak képzését a Kormány által rendeletben kijelölt szerv végzi.*

*(6)  A települési önkormányzat az államháztartás alrendszereiből, az európai uniós forrásokból, illetve a nemzetközi megállapodás alapján finanszírozott egyéb programokból származó, egyedi döntés alapján nyújtott, pályázati úton odaítélt támogatásban csak akkor részesülhet, ha az e törvény rendelkezéseinek megfelelő, hatályos helyi esélyegyenlőségi programmal rendelkezik.”*

A helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011. (XII. 27.) Kormányrendelet 6.§-a alapján:

*„6.§ (1) A települési önkormányzat vizsgálja felül a helyi esélyegyenlőségi programot.*

*(2) A felülvizsgálatnak ki kell terjednie*

*a) arra, hogy a helyzetelemzés továbbra is helytálló-e,*

*b) a lejárt határidejű intézkedések teljesülésére és eredményeinek felmérésére.*

*(3) Ha a felülvizsgálat alapján szükséges, a települési önkormányzat*

*a) módosítja a helyi esélyegyenlőségi programot, vagy*

*b) új helyi esélyegyenlőségi programot fogad el.*

*(4) A felülvizsgálatot az SZGYF által működtetett esélyegyenlőségi mentori hálózat munkatársai segítik.”*

A fentiekben részletezett kötelezettségek alapján 2017. május hónapjában áttekintettük Ábrahámhegy Község Helyi Esélyegyenlőségi Programját, amely alapján megállapítottuk, hogy a program felülvizsgálata nem szükséges.

Az előadottak alapján javaslom a Tisztelt Képviselő-testületnek, hogy Ábrahámhegy Község Helyi Esélyegyenlőségi Programjának áttekintését követően fogadja el, hogy a kétévente előírt áttekintésnek önkormányzatunk eleget tett és a HEP-et változatlan formában elfogadja.

Ábrahámhegy, 2017. május 19.

 Tisztelettel:

**Vella Ferenc Zsolt**

polgármester

**HATÁROZATI JAVASLAT**

**…./2017.(V.31.) képviselő-testületi határozat**

***Helyi Esélyegyenlőség Program áttekintésről, felülvizsgálatának szükségességéről***

Ábrahámhegy Község Önkormányzatának Képviselő-testülete

1. kijelenti, hogy Ábrahámhegy Község Önkormányzatának 2013-2018. évekre vonatkozó Helyi Esélyegyenlőségi Programját a helyi esélyegyenlőségi program elkészítését az egyenlő bánásmódról és az esélyegyenlőség előmozdításáról szóló 2003. évi CXXV. törvényben foglaltaknak megfelelően áttekintette, a kétévente előírt áttekintésnek így eleget tett és azt változatlan formában elfogadja.
2. felhatalmazza Vella Ferenc Zsolt polgármestert, hogy az 1. pontban foglaltakhoz megfelelően nyilatkozatot tegyen, hogy a 133/2013.(IX.19.) határozattal elfogadott Helyi Esélyegyenlőségi Programot az önkormányzat átvizsgálta, felülvizsgálatát nem tartotta szükségesnek, a Helyi Esélyegyenlőségi Program változatlan formában hatályos.
3. felkéri Wolf Viktória jegyzőt, hogy a képviselő-testület jelen határozatát és a polgármester 2. pont szerinti nyilatkozatát a Helyi Esélyegyenlőségi Programok elkészítésének és felülvizsgálat nyomon követésének támogatására létrehozott szoftver (hep.tkki.hu) dokumentumai közé töltse fel.

**Határidő:** elfogadásraazonnal,

feltöltésre 2017. június 30.

**Felelős:** Vella Ferenc Zsolt polgármester

Wolf Viktória jegyző